CELEX: 62021TN0238
Language: da
Date: 2021-05-04 00:00:00
Title: Sag T-238/21: Sag anlagt den 4. maj 2021 — Ryanair mod Kommissionen

21.6.2021   
            
            
               DA
            
            
               Den Europæiske Unions Tidende
            
            
               C 242/54
            
         
      Sag anlagt den 4. maj 2021 — Ryanair mod Kommissionen
      (Sag T-238/21)
      (2021/C 242/77)
      Processprog: engelsk
      
         Parter
      
      
         Sagsøger: Ryanair DAC (Swords, Irland) (ved advokaterne E. Vahida, F.-C. Laprévote, V. Blanc, S. Rating og I. Metaxas-Maranghidis)
      
         Sagsøgt: Europa-Kommissionen
      
         Sagsøgerens påstande
      
      
                  —
               
               
                  Kommissionens afgørelse af 17. august 2020 om statsstøtte SA.57543 — Danmark og statsstøtte SA.58342 — Sverige — covid-19: Rekapitalisering af SAS AB (1) annulleres.
               
            
                  —
               
               
                  Europa-Kommissionen tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren fremsat fire anbringender.
      
                  1.
               
               
                  Første anbringende om, at Kommissionen foretog en urigtig anvendelse af de Midlertidige rammebestemmelser for statslige foranstaltninger til støtte for økonomien under det nuværende covid-19-udbrud og af artikel 107, stk. 3, litra b), TEUF, idet den fandt, at SAS AB var berettiget til statsstøtte, og idet den ikke vurderede, om der var bedre egnede og mindre konkurrenceforvridende, tilgængelige foranstaltninger end rekapitalisering. Sagsøgeren har ligeledes anført, at Kommissionen tilsidesatte de Midlertidige rammebestemmelser for statslige foranstaltninger til støtte for økonomien under det nuværende covid-19-udbrud og artikel 107, stk. 3, litra b), TEUF, idet den fandt, at kapitaliseringens størrelse var passende, idet den ikke anvendte de korrekte betingelser for statens udtræden, idet den ikke foretog en korrekt vurdering af støttemodtagerens betydelige markedsmagt og pålæggelse af den nødvendige afhjælpning, idet den ikke forebyggede aggressive forretningsmæssige udvidelser, idet den tilsidesatte sin pligt til at afveje støttens gunstige virkninger og dens negative indvirkning på samhandelsvilkårene og på opretholdelsen af en ufordrejet konkurrence (dvs. »afvejningstesten«), og idet den endelig krævede en sen fremlæggelse af en omstruktureringsplan.
               
            
                  2.
               
               
                  Andet anbringende om, at Kommissionen tilsidesatte specifikke bestemmelser i EUF-traktaten og almindelige principper i EU-retten, som har ligget til grund for liberaliseringen af lufttransportmarkedet i EU siden slutningen af 1980'erne (dvs. princippet om forbud mod forskelsbehandling, princippet om fri udveksling af tjenesteydelser — som finder anvendelse på lufttransport i medfør af forordning (EF) nr. 1008/2008 (2) — og princippet om etableringsfriheden).
               
            
                  3.
               
               
                  Tredje anbringende om, at Kommissionen undlod at indlede den formelle undersøgelsesprocedure, selv om der forelå alvorlige vanskeligheder, og tilsidesatte sagsøgerens proceduremæssige rettigheder.
               
            
                  4.
               
               
                  Fjerde anbringende om, at Kommissionen tilsidesatte begrundelsespligten.
               
            
         (1)  EUT 2021, C 50, s. 3-5.
      
         (2)  Europa-Parlamentets og Rådets forordning (EF) nr. 1008/2008 af 24.9.2008 om fælles regler for driften af lufttrafiktjenester i Fællesskabet (omarbejdning) (EØS-relevant tekst) (EUT 2008, L 293, s. 3-20).